Google se află acum în centrul unui imens scandal, după ce doi tineri au încărcat o fotografie în aplicația Google Photos și au trăit umilința vieții lor

Au vrut să aibă o amintire frumoasă și, deși nu au făcut nimic greșit, au fost obligați să treacă printr-o situație greu de acceptat. După ce au încărcat o fotografie într-o aplicație a Google, doi tineri au primit un mesaj extrem de jignitor. Reprezentanții companiei au fost nevoiți să-și ceară scuze, după ce povestea a ajuns pe rețelele de socializare.

Cum i-a umilit aplicația Google Photos pe doi tineri

Noua aplicație Google Photos folosește o tehnologie sofisticată de recunoaștere a fețelor și obiectelor pentru a organiza imaginile pe categorii, precum Mâncare, Animale, Prieteni ș.a. m. d. Se pare că inginerii companiei mai au de lucru la perfecționarea tehnologiei, deoarece aceasta a considerat că două persoane de culoare sunt „gorile”.

Un tânăr de culoare din Brooklin, Jacky AlcinÃ©, a avut parte de un șoc atunci când a intrat în aplicația Google Photos și a văzut că o imagine în care apărea alături de o prietenă a fost inclusă automat în directorul „Gorile”.

AlcinÃ© a publicat imaginea pe Twitter, iar aceasta s-a viralizat. În cele din urmă incidentul a ajuns la urechile unui reprezentant Google, Yonatan Zunger. Aceasta și-a cerut imediat scuze pentru incident și a spus că se lucrează la rezolvarea problemei. Abia după 15 ore a dispărut directorul „Gorile” din aplicația Google Photos de pe telefonul Android al lui Jacky.

„Ne pare sincer rău de ce s-a întâmplat. Vom interveni imediat pentru a preveni apariția de astfel de rezultate în viitor”, a declarat un purtător de cuvânt al Google.

Nu este prima dată când o tehnologie de recunoaștere a feței dă rezultate neașteptate. În trecut, serviciul de partajare de imagini Flickr a catalogat automat o persoană de culoare ca fiind „Primată”. Totuși, în acel caz eticheta a apărut și la imaginea unei persoane albe. Mai mult, un sistem de urmărire a feței prin intermediul camerei web prezent pe computere HP în urmă cu câțiva ani nu era capabil să recunoască persoane de culoare.